
O D L U K U

 o potporama za unaprjeđenje lovstva na

području Osječko-baranjske županije

I. OPĆE ODREDBE 

Članak 1.
Ovom Odlukom uređuju se uvjeti, postupak i način dodjele nepovratnih sredstava iz Proračuna Osječko-baranjske županije (nastavno: potpore) za provedbu mjera koje imaju za cilj unaprjeđenje lovstva na području Osječko-baranjske županije (nastavno: Županija).

Nepovratna sredstva za provedbu mjera iz članka 5. ove Odluke osiguravaju se u proračunu Županije.

Članak 2.

Izrazi koji se u ovoj Odluci koriste za osobe u muškom rodu su neutralni i odnose se i na muške i ženske osobe.

Članak 3.
Potpore se odobravaju za aktivnosti, programe i projekte uz uvjete utvrđene ovom Odlukom, a u okviru sredstava osiguranih proračunom Županije.

U postupku odobravanja potpora po ovoj Odluci primjenjuju se odredbe važeće uredbe Europske unije kojom se uređuju potpore male vrijednosti.  

Potpore se ne dodjeljuju za troškove PDV-a u slučaju da je korisnik porezni obveznik upisan u registar obveznika PDV-a te ima pravo na odbitak PDV-a i drugih poreza, carina i drugih srodnih troškova.  

Članak 4.
Korisnici mjera iz članka 5. ove Odluke, osim za mjeru pod točkom 4. navedenog članka, su lovozakupnici zajedničkih i državnih lovišta na području Županije, te koncesionari državnih lovišta na području Županije, koji su stekli pravo lova (u daljnjem tekstu: korisnici).

Korisnici mjere iz članka 5. točke 4. su korisnici iz prethodnog stavka i pravne osobe koje su organizatori i sudionici manifestacija koje predstavljaju i promiču lovstvo.

Članak 5.

Mjere koje imaju za cilj unaprjeđenje lovstva su:

1.
Potpora za opremanje hladnjača,

2.
Potpora za kupovinu zemljišta za osnivanje remiza,

3.
Potpora za razvoj i unaprjeđenje lovnog turizma,

4.
Potpora za sudjelovanje na manifestacijama u lovstvu,

5.
Potpora za unos sitne divljači,
6.
Potpora za izgradnju novih i održavanje postojećih lovnotehničkih i lovnogospodarskih objekata,

7.
Potpora za cijepljenje lovačkih pasa i

8.
Provođenje mjera za sprječavanje šteta od divljači.

II. MJERE ZA UNAPRJEĐENJE LOVSTVA

1.
Potpora za opremanje hladnjača

Članak 6.
U mjeri opremanje hladnjača, aktivnost za koju se dodjeljuje potpora je nabavka potrebnih rashladnih uređaja te ostali troškovi povezani s opremanjem hladnjača.

Korisnik ove mjere u obvezi je osigurati građevinski objekt za smještaj hladnjače, te financijska sredstva za radove na njenom postavljanju i puštanju u rad.

Članak 7.
Potporu korisnici ostvaruju pod sljedećim uvjetima:
· da je sjedište korisnika i mjesto ulaganja na području Županije,
· da je ulaganje izvršeno u novu ili rabljenu opremu ne stariju od dvije godine,
· da je korisnik podmirio sve obveze proizašle iz ugovora o zakupu ili koncesiji lovišta,
· da je objekt u kojem se postavlja hladnjača izgrađen na temelju odgovarajućeg akta nadležnog tijela i

· da je ulaganje izvršeno u razdoblju od 1. studenoga prethodne godine do 31. listopada tekuće godine.
Intenzitet potpore iznosi do 50% od ukupne vrijednosti izvršenog ulaganja, a najviši godišnji iznos potpore je 6.631,00 euro.

Prednost pri dodjeli potpore imaju korisnici koji imaju veći broj divljači u lovištu kojim gospodare.

Članak 8.
Zahtjev za dodjelu potpore podnosi se na propisanom obrascu uz koji se prilažu:
1. dokaz o upisu u registar udruga, obrtni registar, sudski registar i Registar neprofitnih organizacija,
2. ugovor o zakupu ili koncesiji prava lova u državnim lovištima,

3. preslika garancije banke ili avalirane mjenice kao pokriće za uredno izvršenje ugovora o koncesiji ili zakupu prava lova,

4. dokaz o uređenju imovinsko pravnih odnosa vezanih uz objekt u kojem se nalazi hladnjača,
5. dokaz da je objekt izgrađen u skladu s odgovarajućim aktom nadležnog tijela,
6. dokaz o podmirenju obveze za lovozakupninu ili naknadu za koncesiju za državna lovišta,
7. potvrda banke o IBAN-u,
8. preslike računa prihvatljivih troškova i dokaz o izvršenom plaćanju,

9. izjava o korištenim de minimis potporama prema Uredbi Komisije (EU) br. 2023/2831.,

10. izjava o nepostojanju dvostrukog financiranja,

11. izjava privole za prikupljanje i obradu osobnih podataka.

2.
Potpora za kupovinu zemljišta za osnivanje remiza 

Članak 9.
U mjeri kupovina zemljišta za osnivanje remiza, aktivnost za koju se dodjeljuje potpora je kupovina zemljišta na kojem se osniva remiza za divljač.

Članak 10.
Potporu korisnici ostvaruju pod sljedećim uvjetima:
· da je sjedište korisnika i mjesto ulaganja na području Županije,
· da je korisnik podmirio sve obveze proizašle iz ugovora o zakupu ili koncesiji lovišta,
· da je ulaganje izvršeno u razdoblju od 1. studenoga prethodne godine do 31. listopada tekuće godine i

· da na korisnika glasi kupoprodajni ugovor o kupovini zemljišta.

Intenzitet potpore iznosi do 50% od ukupne vrijednosti izvršenog ulaganja, a najviši godišnji iznos potpore je 1.326,00 eura.

Članak 11.
Zahtjev za dodjelu potpore podnosi se na propisanom obrascu uz koji se prilažu:
1. dokaz o upisu u registar udruga, obrtni registar, sudski registar i Registar neprofitnih organizacija,
2. ugovor o zakupu ili koncesiji prava lova u državnim lovištima,

preslika garancije banke ili avalirane mjenice kao pokriće za uredno izvršenje ugovora o koncesiji ili zakupu prava lova

3. dokaz o podmirenju obveze za lovozakupninu ili naknadu za koncesiju za državna lovišta,
4. potvrda banke o IBAN-u,
5. kupoprodajni ugovor za zemljište iz članka 9. ove Odluke ovjeren od nadležne Porezne uprave,
6. preslike računa prihvatljivih troškova i dokaz o izvršenom plaćanju,
7. izvadak iz zemljišne knjige za zemljište iz članka 9. ove Odluke koji glasi na korisnika,
8. izjava o korištenim de minimis potporama prema Uredbi Komisije (EU) br. 2023/2831.,

9. izjava o nepostojanju dvostrukog financiranja,

10. izjava privole za prikupljanje i obradu osobnih podataka.

3.
Potpora za razvoj i unaprjeđenje lovnog turizma 

Članak 12.
U mjeri razvoj i unaprjeđenje lovnog turizma aktivnosti za koje se dodjeljuje potpora su:
· izgradnja i rekonstrukcija objekta namijenjenog lovnom turizmu i
· opremanje i uređenje objekta namijenjenog lovnom turizmu.
Članak 13.
Potporu korisnici ostvaruju pod sljedećim uvjetima:
· da je sjedište korisnika i mjesto ulaganja na području Županije,
· da je ulaganje izvršeno u novi ili postojeći objekt,
· da je korisnik registriran za pružanje usluga u lovnom turizmu,
· da je korisnik podmirio sve obveze proizašle iz ugovora o zakupu ili koncesiji lovišta,
· da je objekt u koji se investira izgrađen temeljem odgovarajućeg akta nadležnog tijela i
· da je ulaganje izvršeno u razdoblju od 1. studenoga prethodne godine do 31. listopada tekuće godine.
Intenzitet potpore iznosi do 50% od ukupne vrijednosti izvršenog ulaganja, a najviši godišnji  iznos potpore je 4.000,00 eura.

Članak 14.
Zahtjev za dodjelu potpore podnosi se na propisanom obrascu uz koji se prilažu:
1. dokaz o upisu u registar udruga, obrtni registar, sudski registar i Registar neprofitnih organizacija,
2. ugovor o zakupu ili koncesiji prava lova u državnim lovištima,

3. preslika garancije banke ili avalirane mjenice kao pokriće za uredno izvršenje ugovora o koncesiji ili zakupu prava lova,

4. dokaz o vlasništvu objekta, odnosno ugovor o njegovom korištenju,
5. dokaz da je objekt izgrađen temeljem odgovarajućeg akta nadležnog tijela,
6. dokaz o podmirenju obveze za lovozakupninu ili naknadu za koncesiju za državna lovišta,
7. potvrda banke o IBAN-u,
8. dokaz o registraciji djelatnosti pružanja usluga u lovnom turizmu,
9. preslike računa prihvatljivih troškova i dokaz o izvršenom plaćanju (računi o izvedenim radovima ovlaštene tvrtke, vezani uz izgradnju i rekonstrukciju, te računi vezani uz opremanje objekta),
10. izjava o korištenim de minimis potporama prema Uredbi Komisije (EU) br. 2023/2831.,

11. izjava o nepostojanju dvostrukog financiranja,

12. izjava privole za prikupljanje i obradu osobnih podataka.

4.
Potpora za sudjelovanje na manifestacijama u lovstvu

Članak 15.

U mjeri sudjelovanje na manifestacijama, aktivnost za koju se dodjeljuje potpora korisnicima iz članka 4. stavka 2. ove Odluke je organiziranje ili sudjelovanje na manfestacijama.

Pod manifestacijama, u smislu ove Odluke, podrazumijevaju se: sajmovi, festivali, smotre, natjecanja i druge slične manifestacije od značaja za razvoj i unaprjeđenje lovstva, te predstavljanje Županije kao aktivnog sudionika u razvoju lovstva.

Pod opravdanim troškovima podrazumijevaju se troškovi vezani uz zakup prostora, kao i drugi opravdani troškovi koji su u neposrednoj vezi s manifestacijom.

Članak 16.
Zahtjev za dodjelu potpore podnosi se na propisanom obrascu uz koji se prilažu:
1. dokaz o upisu u registar udruga, obrtni registar, sudski registar i Registar neprofitnih organizacija,
2. ugovor o zakupu ili koncesiji prava lova u državnim lovištima ukoliko je primjenjivo,
3. preslika garancije banke ili avalirane mjenice kao pokriće za uredno izvršenje ugovora o koncesiji ili zakupu prava lova ukoliko je primjenjivo,
4. preslika uplate o podmirenju obveze za lovozakupninu ili naknadu za koncesiju za državna lovišta ukoliko je primjenjivo, 

5. preslike računa prihvatljivih troškova i dokaz o izvršenom plaćanju (dokaz o  sudjelovanju ili organizaciji manifestacije, prijavni obrazac ili drugi dokaz o održanoj manifestaciji), 
6. potvrda banke o IBAN-u,
7.
izjava o korištenim de minimis potporama prema Uredbi Komisije (EU) br. 2023/2831.,

8. izjava o nepostojanju dvostrukog financiranja,

9. izjava privole za prikupljanje i obradu osobnih podataka.

Članak 17.
Intenzitet potpore iznosi do 50% opravdanih troškova organizatora, odnosno sudionika manifestacije.
Najviši iznos potpore je:
· za organizatora manifestacija 3.979,00 eura i
· za sudionika na manifestacijama 1.200,00 eura.
Članak 18.
Potporu iz članka 15. ove Odluke mogu ostvariti korisnici iz članka 4. stavka 2. ove Odluke koji imaju prebivalište, odnosno sjedište na području Osječko-baranjske županije.

Potpora se može iskoristiti ukoliko su troškovi podmireni u razdoblju od 1. studenoga prethodne godine do 31. listopada tekuće godine.

5.
Potpora za unos sitne divljači

Članak 19.

U mjeri unošenja sitne divljači u zajedničko lovište pod opravdanim troškovima podrazumijevaju se opravdani troškovi vezani za kupovinu fazanske divljači iz umjetnog uzgoja.

Članak 20.

Potporu korisnici ostvaruju pod sljedećim uvjetima:

· da je sjedište korisnika i mjesto ulaganja na području Županije,

· da je korisnik podmirio sve obveze proizašle iz ugovora o zakupu ili koncesiji lovišta,

· da je ulaganje izvršeno u skladu s lovnogospodarskom osnovom,

· da je ulaganje izvršeno u razdoblju od 1. studenoga prethodne godine do 31. listopada tekuće 
godine.

Intenzitet potpore iznosi do 80% od ukupne vrijednosti izvršenog ulaganja, a najviši godišnji iznos potpore je 600,00 eura.

Članak 21.

Zahtjev za dodjelu potpore podnosi se na propisanom obrascu uz koji se prilažu:

1. dokaz o upisu u registar udruga, obrtni registar, sudski registar i Registar neprofitnih organizacija,

2. ugovor o zakupu ili koncesiji prava lova u državnim lovištima,

3. preslika uplate o podmirenju obveze za lovozakupninu ili naknadu za koncesiju za državno lovište,

4. preslika garancije banke ili avalirane mjenice kao pokriće za uredno izvršenje ugovora o koncesiji ili zakupu prava lova,

5. preslike računa prihvatljivih troškova i dokaz o izvršenom plaćanju,

6. potvrda banke o IBAN-u,

7. izjava lovačkog društva o broju unesene divljači u zajedničko lovište,

8. svjedodžbe o zdravstvenom stanju i mjestu podrijetla divljači,

9. izjava o korištenim de minimis potporama prema Uredbi Komisije (EU) br. 2023/2831.,

10. izjava o nepostojanju dvostrukog financiranja,

11. izjava privole za prikupljanje i obradu osobnih podataka.

6. 
Potpora za izgradnju novih i održavanje postojećih lovnotehničkih i lovnogospodarskih   objekata

Članak 22.

U mjeri za izgradnju novih i održavanje postojećih lovnotehničkih i lovnogospodarskih objekata, opravdani troškovi za koje se dodjeljuje potpora je nabava materijala za izradu i izrada lovnotehničkih i lovnogospodarskih objekata u lovištima kojima gospodare korisnici.

Lovnotehnički i lovnogospodarski objekti, u smislu ove Odluke, su hranilišta, pojilišta, čeke i ostali objekti koji su u funkciji lovišta, a u skladu s lovnogospodarskom osnovom.

Članak 23.

Potporu korisnici ostvaruju pod sljedećim uvjetima:

· da je sjedište korisnika i mjesto ulaganja na području Županije,

· da je korisnik podmirio sve obveze proizašle iz ugovora o zakupu ili koncesiji lovišta,

· da je ulaganje u lovnu infrastrukturu izvršeno u skladu s lovnogospodarskom osnovom i

· da je ulaganje izvršeno u razdoblju od 1. studenoga prethodne godine do 31. listopada tekuće godine.

Intenzitet potpore iznosi do 80% od ukupne vrijednosti izvršenog ulaganja, a najviši godišnji iznos potpore je 600,00 eura.

Članak 24.

Zahtjev za dodjelu potpore podnosi se na propisanom obrascu uz koji se prilažu:

1. dokaz o upisu u registar udruga, obrtni registar, sudski registar i Registar neprofitnih organizacija,

2. ugovor o zakupu ili koncesiji prava lova u državnim lovištima,

3. preslika uplate o podmirenju obveze za lovozakupninu ili naknadu za koncesiju za državno lovište,

4. preslika garancije banke ili avalirane mjenice kao pokriće za uredno izvršenje ugovora o koncesiji ili zakupu prava lova,

5. preslike računa prihvatljivih troškova i dokaz o izvršenom plaćanju, 

6. potvrda banke o IBAN-u,

7. izjava o korištenim de minimis potporama prema Uredbi Komisije (EU) br. 2023/2831.,

8. izjava o nepostojanju dvostrukog financiranja,

9. izjava privole za prikupljanje i obradu osobnih podataka.

7.
Potpora za cijepljenje lovačkih pasa

Članak 25.

U mjeri cijepljenje lovačkih pasa protiv bjesnoće aktivnost za koju se dodjeljuje potpora je cijepljenje lovačkih pasa koji imaju valjani rodovnik i imaju položeni ispit prirođenih osobina (IPO).

Članak 26.

Potporu korisnici ostvaruju pod sljedećim uvjetima:

· da je sjedište korisnika i mjesto ulaganja na području Županije,

· da je korisnik podmirio sve obveze proizašle iz ugovora o zakupu ili koncesiji lovišta,

· da je ulaganje izvršeno u cijepljenje lovačkih pasa sa rodovnikom koji imaju položeni ispit prirođenih osobina (IPO) i

· da je trošak nastao u razdoblju od 1. studenoga prethodne godine do 31. listopada tekuće godine.

Najviši iznos potpore je 10,00 eura po cijepljenom psu.

Članak 27.

Zahtjev za dodjelu potpore podnosi se na propisanom obrascu uz koji se prilažu:

1. dokaz o upisu u registar udruga, obrtni registar, sudski registar i Registar neprofitnih organizacija,

2. ugovor o zakupu ili koncesiji prava lova u državnim lovištima,

3. preslika uplate o podmirenju obveze za lovozakupninu ili naknadu za koncesiju za odnosno lovište,

4. preslika garancije banke ili avalirane mjenice kao pokriće za uredno izvršenje ugovora o koncesiji ili zakupu prava lova,

5. preslike računa prihvatljivih troškova i dokaz o izvršenom plaćanju, 

6. potvrda banke o IBAN-u,

7. izjava o korištenim de minimis potporama prema Uredbi Komisije (EU) br. 2023/2831.,

8. izjava o nepostojanju dvostrukog financiranja,

9. izjava privole za prikupljanje i obradu osobnih podataka.

8.
Provođenje mjera za sprječavanje šteta od divljači

Članak 28.

U mjeri sprječavanje štete od divljači, aktivnost za koju se dodjeljuje potpora je nabavka potrebne opreme za sprječavanje šteta od divljači.

Oprema za sprječavanje štete od divljači podrazumijeva nabavku mehaničkih, električnih ili kemijskih zaštitnih sredstava.

Članak 29.

Potporu korisnici ostvaruju pod sljedećim uvjetima:

· da je sjedište korisnika i mjesto ulaganja na području Županije,

· da je korisnik podmirio sve obveze proizašle iz ugovora o zakupu ili koncesiji lovišta,

· da je ulaganje u nabavu opreme za sprječavanje štete od divljači izvršeno u skladu s lovnogospodarskom osnovom i

· da je ulaganje izvršeno u razdoblju od 1. studenoga prethodne godine do 31. listopada tekuće godine.

Intenzitet potpore iznosi do 80% od ukupne vrijednosti izvršenog ulaganja, a najviši godišnji  iznos potpore je 600,00 eura.

Članak 30.

Zahtjev za dodjelu potpore podnosi se na propisanom obrascu uz koji se prilažu:

1. dokaz o upisu u registar udruga, obrtni registar, sudski registar i Registar neprofitnih organizacija,

2. ugovor o zakupu ili koncesiji prava lova u državnim lovištima,

3. preslika uplate o podmirenju obveze za lovozakupninu ili naknadu za koncesiju za državno lovište,

4. preslika garancije banke ili avalirane mjenice kao pokriće za uredno izvršenje ugovora o koncesiji ili zakupu prava lova,

5. preslike računa prihvatljivih troškova i dokaz o izvršenom plaćanju,

6. potvrda banke o IBAN-u,

7. izjava o korištenim de minimis potporama prema Uredbi Komisije (EU) br. 2023/2831.,

8. izjava o nepostojanju dvostrukog financiranja,

9. izjava privole za prikupljanje i obradu osobnih podataka.

III. POSTUPAK DODJELE POTPORE

Članak 31.
Postupak dodjele potpore za mjere iz članka 5. ove Odluke provodi se temeljem javnog poziva koji se objavljuje za svaku mjeru na internetskim stranicama Županije.

Odluku o objavi Javnog poziva donosi župan.

Članak 32.

Javni poziv sadrži podatke o: 

· nazivu tijela koje objavljuje javni poziv,

· predmetu javnog poziva, 

· namjeni i visini moguće potpore, 

· uvjetima za podnošenje prijave, 

· kriterijima za dodjelu potpore, 

· potrebnoj dokumentaciji, 

· načinu, mjestu i roku podnošenja prijave i 

· načinu objave odluke o dodjeli potpore. 

Javni poziv je otvoren do iskorištenja sredstava planiranih u proračunu Županije za ovu namjenu, a najkasnije do 31. listopada za tekuću godinu.

Članak 33.
Postupak obrade podnesenih zahtjeva za dodjelu potpore za aktivnosti u provedbi pojedinih mjera iz članka 5. ove Odluke provodi Povjerenstvo za potpore za unaprjeđenje lovstva na području Županije (nastavno: Povjerenstvo). 

Povjerenstvo čine predsjednik i četiri člana koje imenuje župan od predstavnika upravnih tijela nadležnih za lovstvo, financije, gospodarstvo, te Lovačkog saveza Županije.

Članka 34.
U izvršavanju svoje zadaće Povjerenstvo obavlja sljedeće poslove:
· utvrđuje obrazac zahtjeva za dodjelu potpora,
· razmatra podnesene zahtjeve i utvrđuje ispunjavaju li uvjete za dodjelu potpora,
· ocjenjuje podnesene zahtjeve i opravdanost troškova, te utvrđuje prijedlog za dodjelu potpore i
· obavlja i druge potrebne poslove utvrđene ovom Odlukom.
Članak 35.
Povjerenstvo radi na sjednicama koje saziva predsjednik Povjerenstva.
Povjerenstvo o svom radu vodi zapisnik, te utvrđuje prijedlog za dodjelu potpora većinom glasova ukupnog broja članova.

Odluku o dodjeli potpora iz članka 5. ove Odluke donosi župan na prijedlog Povjerenstva.

Odluka o dodjeli potpora iz članka 5. ove Odluke objavljuje se na internetskim stranicama Županije.

S korisnikom potpore iz članka 5. Odluke zaključuje se ugovor. Ugovorom se uređuju međusobna prava i obveze korisnika i Županije.

Članak 36. 

Podnositelj prijave na javni poziv može podnijeti prigovor na Odluku iz članka 35. stavak 3. ove Odluke u roku od 8 dana od dana objave na internetskim stranicama Županije odnosno u roku od osam dana od dana zaprimanja obavijesti elektroničkim putem da mu potpora nije dodijeljena ili od dana zaprimanja obavijesti o nepotpunoj prijavi putem pošte.

O podnesenim prigovorima župan odlučuje u roku od 15 dana od dana isteka rokova iz stavka 1. ovoga članka.

Istekom roka za prigovor odnosno donošenjem odluke župana o pristiglim prigovorima Odluka iz stavka 1. ovoga članka postaje konačna.

Članak 37.
Potpore se dodjeljuju do utroška sredstava u proračunu Županije planiranih za mjere utvrđene ovom Odlukom.

Članak 38.
Župan najmanje jednom godišnje izvještava Skupštinu o provođenju ove Odluke.

Članak 39.
Stručne i administrativno-tehničke poslove za Povjerenstvo obavlja upravno tijelo Županije nadležno za lovstvo.

IV. PRIJELAZNE I ZAVRŠNE ODREDBE

Članak 40.
Danom stupanja na snagu ove Odluke prestaje važiti Odluka o potporama za unaprjeđenje lovstva na području Osječko-baranjske županije ("Županijski glasnik" broj 8/19.).

Povjerenstvo imenovano temeljem Odluke o potporama za unaprjeđenje lovstva na području Osječko-baranjske županije ("Županijski glasnik" broj 8/19.) nastavlja i dalje obavljati svoje zadaće do donošenja Rješenja o imenovanju članova Povjerenstva temeljem ove Odluke.  

Članak 41.
Ova Odluka stupa na snagu osmog dana nakon objave u "Županijskom glasniku".

